**СЛУЖБЕНИ ГЛАСНИК**

**ОПШТИНЕ НОВО ГОРАЖДЕ**

|  |  |
| --- | --- |
| Година XV – број 3 | Четвртак, 27.02.2020. године |

**Скупштина**

На основу члана 32. став (5) Закона о концесијама („Службени гласник Републике Српске“, број 59/13 и 16/18), Скупштина општине Ново Горажде д о н о с и,

**П Л А Н**

**утрошка средстава од концесионе накнаде за 2020. годину**

Члан 1.

Расположива средства у 2020. години износе 720.000,00 КМ,а састоје се од:

1. Очекиваног износа концесионе накнаде од стране ХЕ Вишеград у периоду од 01.01- 31.12.2020 године .......................................... 670.000,00 КМ.

2. Очекиваног износа концесионе накнаде од стране МХЕ Прача за период од 01.01-31.12.2020 године .................................................50.000 КМ.

Члан 2.

Сходно одредбама члана 32. став (6) Закона о концесијама, концесиона накнада за коришћење електроенергетских објеката - ХЕ користи се за:

1. Изградњу и санацију примарних инфраструктурних објеката (водовод,канализација,топловод,локални путеви и друго), који су у функцији привредног развоја и запошљавања,у проценту од најмање 30% од укупних средстава која се уплате по овом основу а иста су у 2020. години планирана у износу од 622.000 КМ и

2. Изградњу нових привредних капацитета или проширење постојећих,укључујући и стимулативно кредитирање, гдје је по овом основу у 2020. години планирано 98.000 КМ

Члан 3.

Средства из члана 2 под 1. овог Плана, намијењена су за финансирање:

1.Модернизација јавне расвјете /5112/ .................................................18.000 КМ

2.Отплата кредита код Нове банке /6213,4133/ .............................186.500 КМ

3.Отплата кредита свјетске банке /6213,413341/...........................12.000 КМ

4.Здравствена заштита-Дом здравља /415216/....................................30.000 КМ

5.Јавна расвјета /412814/ ...... 35.000 КМ

6.Превоз ђака /412249/ ...........25.000 КМ

7.Чишћење јавних површина /412813/ ..................................................20.000 КМ

8.Израда просторно-планске документације /51112, 5112/ 10.000 КМ

9. Одржавање лиценци /412733/ ..................................................1.5000 КМ

10.Проширење градског гробља /51112,5112/ ............................45.000 КМ

11.Изградња канализационе мреже-Доња Сопотница ....................12.000 КМ

12.Изградња пјешачке стазе у насељу Машићи/51112,5112/..............30.000 КМ

13.Асфалтирање и уређење приступног пута у МЗ Копачи/51112,5112/7.000 КМ

14.Асвалтирање путне дионице у МЗ Поткозара/51112,5112/ ..........55.000 КМ

15.Асфалтирање путне дионице у МЗ Устипрача/51112,5112/..........10.000 КМ

16.Реконструкција путног прикључка МЗ Копачи /51112,5112/........20.000 КМ

17.Проширење објекта МЗ Подкозара /51112,5112/............................15.000 КМ

18.Модернизација улице МЗ Копачи /51112,5112/............................10.000 КМ

19.Модернизација путног правца МЗ Оглечева /51112,5112/ ..........30.000 КМ

20.Изградња културни омладинског центра фаза 2 /51112,5112/...50.000 КМ

Средства из члана 2 под 2. овог Плана намјењена су за финансирање:

1.Отплате кредита код НЛБ банке за куповину ДЦ Градина /6213,4133/ ...................................................86.000 КМ

2.Субвенције/4129/..................12.000 КМ

**Напомена**:Бројеви у заградама представљају конта на којима је предвиђен утрошак средстава за ове намјене у буџету за 2020 годину

Члан 4.

Уколико се у буџету општине Ново Горажде обезбиједе додатна средства за финансирање неких од наведених објеката-ставки,иста ће се користити за финансирање других планираних обавеза у Буџету, о чему ће Скупштина бити обавјештена и за шта ће донијети одговарајуће Одлуке.

Члан 5.

Овај План ступа на снагу наредног дана од дана његовог објављивања у „Службеном гласнику општине Ново Горажде“.

**Број: 01/1-052-2-3/20**

**Ново Горажде, 27.02.2020. године**

**ПРЕДСЈЕДНИК**

**Ибрахим Дрљевић , с.р**

На основу чланова 39. и 82. Закона о локалној самоуправи (``Службени гласник Републике Српске``, број: 97/16 и 36/19), члана 16. став 1. и став 3. Закона о заштити становништва од заразних болести ( „Службени гласник Републике Српске“, број: 90/17), члана 2. став 2. Програма мјера систематске превентивне дезинсекције и дератизације ( „Службени гласник Општине Ново Горажде“ број: ), члана 37. Статута општине Ново Горажде (``Службени гласник општине Ново Горажде``, број: 4/15 и 4/17 ) Скупштина општине Ново Горажде на двадесеттрећој редовној сједници одржаној 27.02.2020. године доноси:

**ГОДИШЊИ ПЛАН СИСТЕМАТСКЕ ПРЕВЕНТИВНЕ ДЕЗИНСЕКЦИЈЕ И ДЕРАТИЗАЦИЈЕ НА ПОДРУЧЈУ ОПШТИНЕ НОВО ГОРАЖДЕ**

**ЗА 2020. ГОДИНУ**

**I-ОПШТЕ ОДРЕДБЕ**

**Члан 1.**

Годишњи план систематске превентивне дезинсекције и дератизације се проводи у складу са Програмом мјера за спречавање и сузбијање, елиминацију и ерадикацију заразних блести на подручју општине Ново Горажде за 2020. годину и Програмом мјера систематске превентивне дезинсекције и дератизације.

Овим Планом уређује се провођење општих и превентивних мјера на подручју општине Ново Горажде у циљу заштите становништва од заразних болести.

*Превентивна Дезинсекција*

**Члан 2.**

Дезинсекција подразумијева систематско и планирано сузбијање инсеката и осталих чланконожаца или њихових развојних облика који преносе узрочнике заразних болести, изазивају алергијске реакције или имају токсично дјеловање.

Дезинсекција се проводи примјеном физикалних, хемијских или биолошких метода и средстава која су еколошки најприхватљивија, на начин да се не доводи у опасност здравље људи и животиња. Најчешћи штетни инсекти које треба сузбијати ако се појаве,а све ради заштите становништва су: комарци све врсте, смеђи и црни жохар, разне врсте муха.

Циљ сузбијања комараца и њихових развојних облика јесте спречавање појаве и ширења заразних болести и смањење кожних проблема и алергијских промјена насталих убодом комарца и секундарних инфекција због оштећења коже.

Епидемиолошки значај: Инсекти су преносиоци многих заразних болести као нпр: маларије, вирусних инфекција као нпр:жуте грознице и др.

*Превентивна дератизација*

**Члан 3.**

Дератизација је скуп различитих мјера које се предузимају с циљем смањења популације штетних глодара испод прага штетности, заустављања размножавања и потпуног уништења популације штетних глодара који су природни резеорвоари и преносиоци узрочника заразних болести.

Епидемиолошки значај: Осим што су глодари (мишеви) узрочници великих економских штета, који уништавају имовину и залихе хране они су и резеорвари преносиоци читавог низа заразних болести човјека као што су: Куга, вирусна хеморагијска грозница с бубрежним синдромом, лептоспироза, туларемија, токсоплазмоза , лишманијаза, салмонелоза и трихиленоза.

**II-ПРИОРИТЕТНЕ ЛОКАЦИЈЕ ИЗВОЂЕЊА ДЕЗИНСЕКЦИЈЕ И ДЕРАТИЗАЦИЈЕ**

**Члан 3.**

Спровођење систематске превентивне дезинсекције и дератизације обухвата објекте за снадбијевање водом за пиће, јавне површине у насељеним мјестима, објекте за производњу и промет хране и предмете опште употребе, те сировине за њихову производњу, односно средства намијењена за њихов превоз, објекте и просторије за одлагање отпадних материја, објекте здравствених установа, објекте и средства јавног саобраћаја, стамбене објекте и дворишта, мјеста јавног окупљања и задржавања људи, напуштене хале и остале објекте привредних друштава, других правних лица и физичких лица.

**Члан 4.**

Трошкове услуге дератизације и дезинсекције за зграду општине и објекте којима газдује општине, као и предшколске и школске установе, градско гробље, те јавне површине (зелене површине градског микрореона) сносиће општина Ново Горажде. У табели, у члану 6. дат је детаљан преглед површина за које трошкове дератизације сноси општина Ново Горажде. Укупна површина за дезинсекцију и дератизацију јавних површина (градски микрореон) износи 13245 м2, објекти 12.718 м2, те водотоци у дужини од 4000 м.

**Члан 5.**

Трошкове услуге провођења и финансирања дезинсекције и дератизације у објектима за снадбијевање водом за пиће, канализационе мреже и јавних депонија смећа сноси ЈКП ``Ново Горажде``.

Трошкове услуге провођења и финансирања дезинсекције и дератизације за све друге објекте и површине или превозна средства- сносе власници објеката, површина или превозних средстава.

**Члан 6.**

Табела са детаљним прегледом објеката и локација за дератизацију на подручју општине Ново Горажде са површинама.

|  |  |  |  |
| --- | --- | --- | --- |
| **Ред. број** | **Објекат-локација** | **Мјесто и адреса** | **Површина, дужина, број испуста** |
|  | Зграда општинске управе | Божидара Горажданина 64 | 690 m² |
|  | ЈУ Народна библиотека ``Божидар Горажданин`` | Алексе Шантића 2 | 80 m² |
|  | Црвени крст | Божидара Горажданина 81 | 95 m² |
|  | Објекат спортске дворане | Божидара Горажданина 80 | 850 m² |
|  | Објекат ДЦ Градина | Божидара Горажданина 58 | 6150 m² |
|  | Јавне зелене површине микрореон Копачи |  | 3000 m² |
|  | Јавне зелене површине микрореон Устипрача |  | 1000 m² |
|  | Јавне зелене површине микрореон Поткозара |  | 500 m² |
|  | Јавне зелене површине микрореон обала ријеке Дрине у насељу Копачи | Обала ријеке Дрине у насељима Устипрача и Копачи | 4000 m |
|  | Јавна канализациона мрежа | МЗ Копачи и МЗ Устипрача | 10 испуста |
|  | Просторије МЗ Поткозара | Доња Поткозара 18 | 67 m² |
|  | Просторије МЗ Устипрача | Самоборска 6 | 60 m² |
|  | Просторије МЗ Требешко Брдо | Бријест 9 | 70 m² |
|  | Основна школа ``Вук Караџић`` | Доситеја Обрадовића 1 | 395 m² |
|  | Подручно одјељење ОШ у Поткозари | Доња Поткозара 3 | 289 m² |
|  | Школски објекат у Устипрачи | Самоборска 10 | 390 m² |
|  | Вјерски објекти | Црква Св. Георгија,  Џамија у Копачима,  Џамија у Устипрачи | 200 m² |
|  | Градско гробље | Доња Сопотница | 8745 m² |
|  | Зграде и објекти колективног/привременог смјештаја у власништву општине Ново Горажде | * + Видовданска,   + Радомира Пандуревића   + Милоша Обилића   + Сочанска | - 19х64=1216  -16х62=992  -11х56=616  -9х62=558  3382 m² |
| **Укупна површина земљишта и објеката:**  **Укупна дужина обале:**  **Укупан број канализационих испуста:** | | | **25963** **m²**  **4000** **m**  **10** |

**III-УСЛОВИ ЗА ИЗВОЂЕЊЕ ДЕЗИНСЕКЦИЈЕ И ДЕРАТИЗАЦИЈЕ**

**Члан 7.**

Извршилац систематске дезинсекције и дератизације је најповољнији извођач у складу са Законом о јавним набавкама, а могу је обављати здравствене установе и друга правна лица која испуњавају услове у погледу стручног кадра, опреме и средстава, тј. задовољавају прописане норме у складу са Законом о заштити становништва од заразних болести („Службени гласник Републике Српске", број 90/17) и Правилником о условима и поступку за утврђивање испуњености услова за обављање послова дезинсекције,дезинфекције и дератизације ради спречавања и сузбијања заразних болести („Службени гласник Републике Српске",број 47/10 и 68/11). Извођач је дужан најкасније у року од 10 дана доставити Извјештај о проведеној ДДД.

**IV-ВРЕМЕНСКИ ПЕРИОДИ ИЗВОЂЕЊА ДЕЗИНСЕКЦИЈЕ И ДЕРАТИЗАЦИЈЕ НА ПОДРУЧЈУ ОПШТИНЕ НОВО ГОРАЖДЕ**

**Члан 8.**

Дератизација и дезинсекција на подручју Општине Ново Горажде одвијаће се у двије оперативне фазе рада: прољетној и јесењој, што је усклађено са биолошким циклусом и миграционим особинама глодара, односно размножавањем штетних инсеката, а што гарантује најбоље ефекте уништавања истих. Временски термини одређених фаза рада у Плану дератизације су одређени, а извођачи су обавезни да их поштују.

A) ПРВА (ПРОЉЕТНА) ФАЗА дератизације проводиће се у временском интервалу: од 01. 05. до 30. 05. текуће године ,

B) ДРУГА (ЈЕСЕЊА) ФАЗА дератизације проводиће се у временском интервалу: -од 01. 10. до 30. 11. текуће године.

**Члан 9.**

У случају повећаног рамножавања штетних глодара и инсеката или по налогу здравственог инспектора, дератизација и дезинсекција се могу обављати и више пута у току године.

**V-НАЧИН ОБАВЈЕШТАВАЊА ГРАЂАНА**

**Члан 10.**

Овлашћени извођач ДДД - прије почетка провођења планираних и програмираних превентивних мјера, дужан је обавијестити грађане, привредна друштва, установе, предузетнике и друга правна лица о времену и начину извођења, са свим потребним упутствима за заштиту, а путем средстава јавног информисања, и то пет дана прије почетка извођења ДДД.

**Члан 11.**

Упутства за заштиту морају да садрже :

- опште мјере предострожности и сигурности;

- потребне мјере за заштиту грађана;

- опште мјере за заштиту домаћих животиња;

- поступак припреме терена за извођење ДДД.

**Члан 12.**

Извођач ДДД дужан је - по свакој проведеној ДДД, издати потврду на лицу мјеста.

**VI-ЗАВРШНЕ ОДРЕДБЕ**

**Члан 13.**

Овај План ступа на снагу осмог дана од дана објављивања у „Службеном гласнику општине Ново Горажде“.

**Број: 01/1-052-2-4/20**

**Ново Горажде, 27.02.2020. године**

**ПРЕДСЈЕДНИК**

**Ибрахим Дрљевић , с.р**

На основу чланова 39. и 82. Закона о локалној самоуправи (``Службени гласник Републике Српске``, број: 97/16 и 36/19), члана 53. закона о заштити становништва од заразних болести (``Службени гласник Републике Српске``, број: 90/17), члана 37. Статута општине Ново Горажде (``Службени гласник општине Ново Горажде``, број: 4/15 и 4/17 ) Скупштина општине Ново Горажде на двадесеттрећој редовној сједници одржаној 27.02.2020.године доноси:

**ПРОГРАМ МЈЕРА**

**За спрјечавање и сузбијање, елиминацију и ерадикaцију заразних болести на подручју општине Ново Горажде за 2020. годину**

**I – ОПШТЕ ОДРЕДБЕ**

**Члан 1.**

Чланом 3. Закона о заштити становништва од заразних болести („Службени гласник Републике Српске“, број 90/17) прописана је обавеза планирања, предузимања и провођења мјера за спрјечавање и сузбијање, елиминацију и ерадикaцију заразних болести у јединицама локалне самоуправе и њеним органима, здравственим и другим установама, предузећима и другим правним и физичким лицима.

У спровођењу општих и посебних превентивних мјера за спрјечавање и сузбијање заразних болести становништва Скупштина општине преко својих органа, као и здравствене и друге установе, предузећа и друга правна и физичка лица, усмјериће акtивности нарочито на спровођењу општих, посебних, ванредних и осталих мјера заштите становништва од заразних болести.

Стручно спровођење и давање упута за спровођење превентивних мјера заштите становништва од зарaзних болести, вршиће Институт за јавно здравство Републике Српске, Регионални центар Фоча и ЈЗУ „Дом здравља“ Ново Горажде, а контролу спровођења превентивних мјера заштите становништва од заразних болести, вршиће надлежни здравствени инспектор и инспектор за храну.

**II – МЈЕРЕ ЗА СПРЈЕЧАВАЊЕ И СУЗБИЈАЊЕ ЗАРАЗНИХ БОЛЕСТИ**

**Члан 2.**

Заштита становништва од заразних болести врши се спровођењем општих, посебних, ванредних и осталих мјера за спрјечавање и сузбијање заразних болести.

1. *Опште мјере за заштиту од заразних болести*

1) Обезбјеђење санитарно техничких услова за одржавање личне и опште хигијене и уклањање отпадних материја у домаћинству на приватном посједу, у објектима у којима се обавља пословна дјелатност и у њиховој околини, средствима саобраћаја и свим мјестима јавног окупљања.

Правна лица и предузетници, привредна друштва, установе и власници приватних посједа дужни су у својим објектима и њиховој околини обезбједити санитарно-техничке отпадне материје на начин који не угрожава живот и здравље људи.

2) Обезбjеђење здравствено исправне воде намјењене за пиће; Извршилац ове мјере је ЈКП Ново Горажде, а контролу исправности ће вршити ЈЗУ Институт за јавно здравство Републике Српске, Регионални центар Фоча. Мјеру треба спроводити континуирано током 2020. године, а надзор над спровођењем ове мјере вршиће се контролом хигијенске исправности воде за пиће према Плану превентивних мјера заштите становништва на подручју општине Ново Горажде за 2020. годину.

Средства за спровођење контроле воде из јавних водних објеката (школски водни објекти, бунари и извори) обезбједиће се из буџета Општине Ново Горажде, а средства за анализе воде градског водовода обезбјеђује ЈКП Ново Горажде према Уговору сачињеном између ЈКП Ново Горажде и Института за јавно здравство Републике Српске - Регионални центар Фоча.

3) Обезбјеђење микробиолошке исправности хране и предмета опште употребе као и чистоће опреме, уређаја радне одјеће, радних површина и руку радника који раде у производњи и промету тих производа.

Ову мјеру дужни су спроводити сви субјекти који се баве производњом и прометом хране и предмета опште употребе.

Задатак је трајан, а надзор над спровођењем ове мјере вршиће се контролом хигијенске исправности хране и предмета опште употребе у производњи и промету.

Средства обезбјеђују субјекти који послују са храном и предметима опште употребе, а у случају појаве тровања вршиће се циљна испитивања.

Задатак је трајан, а надзор над спровођењем ове мјере вршиће се контролом хигијенске исправности хране и предмета опште употребе, а у случају појаве тровања вршиће се циљна испитивања.

За циљна испитивања у случају тровања средства се обезбјеђују из буџета Општине Ново Горажде.

4) Спровођење дезинфекције, дезинсекције и дератизације на јавним површинама, насељеним мјестима, објектима за снабдијевање водом за пиће, објектима за производњу и промет хране и предмета опште употребе, те сировина за њихову производњу, односно средства намјењена за њихов превоз, објектима и просторијама за одлагање отпадних материја, објектима здравствених установа, објектима и средствима јавног саобраћаја, самбеним објектима и двориштима, мјестима јавног окупљања и задржавања људи и осталим објектима привредних друштава, других правних и физичких лица.

-Превентивна дезинфекција

Дезинфекцијом се сматрају поступци који имају за циљ уништавање, успоравање, раста размножавања или уклањања већине микроорганизама на површинама, у просторијама, објектима и уређајима, прибору те опреми, уз примјену механичких, физичких и хемијских метода. За сузбијање микроорганизама могу се користити дезинфекциона средства која су прописано регистрована и допуштена за примјену од стране Министарства здравља у Републици Српској, а користе се за употребу прописано и у складу са декларацијом.

Извршилац превентивне дезинфекције која се односи на дезинфекцију јавних водних објеката (школских водних објеката, градских бунара и школских просторија), је овлаштена фирма регистрована за обављање дезинфекције, дезинсекције и дератизације послова која посједује одобрење у сагласност Министарства здравља.

-Превентивна дезинскеција

Дезинсекција подразумјева систематско и планирано сузбијање инската и осталих чланконожаца или њихових развојних облика који преносе узрочнике заразних болести, изазивају алергијске реакције, или имају токсично дјеловање.

Дезинсекције се проводи примјеном физикалних хемијских или најприхватљивија, на начин да се не доводи у опасност здравље људи и животиња. Најчешћи штетни инсекти које треба сузбијати ако се појаве, а све ради заштите становништва су:-комарци све врсте-смеђи и црни жохар. – разне врсте муха.

Циљ сузбијања комараца и њихових развојних облика јесте ради појаве и ширења заразних болести и смањења кожних проблема и алергијских промјена насталих убодом комараца и секундарних инфекција због оштећења коже.

Епидемиолошки значај: Инсекти су преносиоци многих заразних болести као нпр: Маларије, вирусних инфекција као нпр: жуте грознице и др.

-Превентивна дератизација

Дератизација је скуп различитих мјера које се предузимају с циљем смањења популације штетних глодаваца који су потпуног уништења популације штетних глодоваца који су природни резеорвари и преносиоци узрочника заразних болести.

Е пидемиолошки значај: Осим што су глодари (мишеви) узрочници великих економских штета који уништавају имовину и залихе хране они су и резеорвари преносиоци читавог низа заразних болести човјека као што су: Куга, вирусна хеморагијска грозница са бубрежним синдромом, лептоспироза, туларемија, токсоплазмоза, лишманијаза, саломонелоза и трихиленоза.

Извршилац систематске дератизације је повољнији извођач у складу са Законом о јавним набавкама, а могу је обављати здравствене установе које испуњавају услове у погледу стручног кадра, опреме и средстава тј. задовољавају прописане норме у складу са Законом о заштити становништва од заразних болести („Службени гласник Републике Српске“, број: 90/17).

Систематска дератизација обухвата:

* индивидуална домаћинства,
* стамбени фонд,
* предшколске, школске и вјерске установе, домове културе,
* јавне зелене површине, спортско - рекреативне објекте,
* обале ријека, канализациону мрежу, гробља.
* привредне субјекте (предузећа, угоститељске, занатске и трговачке радње).

**Рокови за спровођење дератизације су април/мај и септембар/октобар 2020. године.**

Средства за спровођење ове мјере обезбјеђују се од стране корисника услуга и из Буџета јединице локалне самоуправе Општине Ново Горажде.

5) Обезбјеђивање резерви лијекова, дезинфекционих средстава, заштитних и других медицинских средстава и опреме за употребу у случају избијања епидемија.

6) Уклањање људских и животињских излучевина, лешева, органа и ткива, отпадних вода и других отпадних материја на начин и под условима који не угрожавају здравље становништва, изворишта воде за пиће и животну средину.

Ову мјеру спроводи ЈКП Ново Горажде уз стручни надзор, као и предузећа, предузетници и физичка лица која обављањем својих дјелатности стварају отпадне воде и остале отпадне материје. Задатак је трајан.

Средства обезбјеђују привредна друштва, самостални привредници и физичка лица.

*2. Посебне мјере за спречавање и сузбијање заразних болести су:*

1) Епидемиолошки надзор, те здравствено образовање и континуирано информисање запослених радника, пацијената и становишта о кретању заразних болести карактеристикама појединих болести, карактеристикама појединих болести, мјерама заштите и тренутној епидемиолошкој ситуацији,

2) Санитарни надзор над лицима запосленим на одређеним пословима и посебну едукацију тих лица,

Ради спречавања преношења заразних болести под санитарни надзор стављају се лица која раде:

* У производњи, преради и промету храном,
* На одржавању система за снабдјевање становништва водом за пиће,
* У производњи козметичких средстава,
* На пословимарада са дјецом предшколског узраста у области образовања и васпитања ученичког стандарда
* У играоницама,
* На пружању услуге његе и уљепшавање лица и тијела
* На пословима производње, паковања и издавања лијекова и медицинских средстава,
* Здравствени радници, здравствени сарадници и други радници који раде у организационој јединици здравствене установе или здравственој установи која пружа здравствене услуге у одређеним областима,
* Лица која обављају практичну наставу на горе наведеним пословима.

Извршиоци ове мјере су **Домови здравља (ХЕС служба)** и Институт за јавно здравство Републике Српске - Регионални центар Фоча.

Средства обезбјеђују предузетници и предузећа за санитарни преглед запослених који се обавља сваких 6 мјесеци.

Посебна едукација за стицање основних знања о хигијени животне и радне средине, хигијени животних намирница, хигијени исхране, личној хигијени, о заразним и паразитарним болестима и за стицање основних знања из правних прописа који регулишу област заштите становништва од заразних болести се спроводи над лицима која су стављена под здравствени надзор, тј. лица која у својим пословима и радним задацима долазе у контакт са животним намирницама и предметима опште употребе или која пружају хигијенске услуге другим лицима.

Извршиоци ове мјере су **Домови здравља (ХЕС служба)** и институт за јавно здравство Републике Српске - Регионални центар Фоча.

Средства за спровођење ове мјере обезбејеђује послодавац, а едукација запослених је обавезна сваке 4 године.

3) Епидемиолошко истраживање на терену ради раног откривања извора и путева преношења заразних болести, откривање лица која су била изложена примарном извору заразе и у контакту са обољеним лицима као и здравствени надзор над тим лицима,

4) Лабараторијско испитивање и брзу дијагностику заразног обољења, те верификацију узрочника заразне болести у референтном центру за микробиолошка лабараторијска испитивања узрочника заразне болести.

5) Мјере карантина и стављање у карантин лица које је било у контакту са лицем обољелим од посебно опасне заразне болести, у складу са препорукама института.

6) Обезбјеђење посебних услова за смјештај лица у изолацији и њихово лијечење у здравственој установи као и превоз санитетским возилом тих лица.

7) Евиденцију, пријављивање, обавјештење и достављање извјештаја Институту о заразним болестима,

8) Имунизацију и хемопрофилаксу против заразних болести,

9) Тестирање крви ткива ћелија органа и другог,

10) Спровођење организационих, техничких, дијагностичких, терапеутских, хигијенских и других мјера за спречавање и сузбијање интрахоспиталних инфекција у здравственим установама,

11) Адекватно управљање медицинским отпадом,

12) Спровођење дезинфекције, дезинсекције и дератизације у току и након завршетка заразне болести,

13) Здравствени надзор над лицима која носе узрочнике одређених заразних болести и над путницима у међународном саобраћају који долазе из подручја заразног или угроженог посебно опасном заразном болешћу, колером или маларијом.

14) Безбједан транспорт инфективног биолошког материјала.

Све напријед наведене мјере спроводе здравсвене установе.

*3. Ванредне мјере за спрјечавање и сузбијање заразних болести*

Ванредне мјере за спрјечавање и сузбијање заразних болести спроводе се у ситуацији у којој долази до угрожавања безбједности и здравља људи, постојањем непосредне опасности за масовно преношење заразне болести, те масовног обољевања становништва на подручју општине Ново Горажде

Ванредне мјере обухватају:

1) Ограничења кретања у зараженом и угроженом подручју, и стављање под здравствени надзор лица које је било у контакту са зараженим лицем,

2) Ограничење или забрана промета поједине или свих врста робе и средства на одређеном подручју,

3) Престанак рада васпитно - образовних установа и забрану окупљања на јавним мјестима,

4) Увођење обавезног ангажовања запослених у здравственим установама и других грађана на отклањању посљедица настале ситуације,

5) Ванредну вакцинизацију, односно хемопрофилаксу,

6) Изолацију обољелих у кућним условима или другом адаптираном објекту када због масовног обољевања није могућа изолација у здравственој установи,

7) Уступање и адаптација других објеката и ангажовање потребних средстава и опреме за потребе здравствене службе,

8) Успостављање карантина и стављање у карантин лица које је било у контакту са лицем обоњелим од посебно опасне заразне болести, те у складу са препорукама и друге мјере које природа болести налаже, односно мјере које предложи Свјетска здравствена организација,

9) Информисање јавности о актуелној епидемиолошкој ситуацији, постојећим ресурсима, мјерама које се предузимају и које треба да предузму грађани.

10) Континуирана комуникација и обавјештење према прописаној структури ланца комуникације (ХЕС Служба домова здравља - Институт за заштиту здравља, регионални центар Фоча - Министарство здравља и социјалне заштите Републике Српске - Влада Републике Српске). Републички штап цивилни заштите континуирано прати стање на терену, заједно са локалним штабовима, извјештава локалну задједницу, МУП и све друге субјекте укључене у штаб за ванредне околности.

У циљу спровођења заштите становништва од заразне болести Министарство за заштиту здравља и социјалну заштиту, на приједлог Института доноси годишњи Програм мјера за спрјечавање и сузбијање, елиминацију и ерадикaцију заразних болести подручје Републике. Скупштине јединице локалне самоуправе доносе властите Програме за своје подручје, којим се обезбјеђују средства и извршиоци, рокови извршења и врше надзр над спровођењем мјера.

Трошкови спровођења мјера у случају проглашења епидемије за подручје јединице локалне самоуправе финансирају се из Буџета јединице локалне самоуправе.

*4. Остале мјере за спровођење и сузбијање заразних болести*

1) Сахрањивање, ексхумација и превоз умрлих лица мора се вршити на начин који онемогућава ширење заразне болести,

2) Превоз умрлих лица врше правна лица или предузетници регистровани за обављање те дјелатности намјенским возилом,

3) Превоз умрлих у међународном саобраћају може се вршити и средствима јавног превоза, у складу са међународним прописима,

4) У случају смрти посебно опасне заразне болести, опремање умрлог лица обавља се у здравственој установи у којој је лице умрло,

5) Ексхумација се врши уз рјешење-сагласност здравственог инспектора, а трошкове сноси послодавац захтјева за ексхумацију,

6) Сахрањивање умрлих лице се може вршити само на мјестима одређеним за сахрањивање.

**III - СПРОВОЂЕЊЕ МЈЕРА**

**Члан 3.**

Ради ефикасније стручне примјене прописаних и других мјера превентивне здравствене заштите становништва од заразних болести, здравствене службе морају:

* Бити оспособљене за рано отклањање извора заразе и путева преношења заразе.
* Вршити лабараторијско испитивање узрочника заразних болести односно епидемија заразних болести.
* Обезбједити довољне резерве вакцина за болести које подлијежу обавезној имунизацији.

О спровођењу овог Програма стараће се надлежна здравствена инспекција и инспекција за храну уз овлашћење Инспектората Републике Српске.

**IV - ЗАВРШНЕ ОДРЕДБЕ**

**Члан 4.**

Овај Програм ступа на снагу осмог дана од дана објављивања у „Службеном гласнику општине Ново Горажде“.

**Број: 01/1-052-2-5/20**

**Ново Горажде, 27.02.2020. године**

**ПРЕДСЈЕДНИК**

**Ибрахим Дрљевић , с.р**

На основу чланова 39. и 82. Закона о локалној самоуправи (``Службени гласник Републике Српске``, број: 97/16 и 36/19), чланова 15. и 16. Закона о заштити становништва од заразних болести („Службени гласник Републике Српске“, број 90/17) и члана 37. Статута општине Ново Горажде (``Службени гласник општине Ново Горажде``, број: 4/15 и 4/17 ) Скупштина општине Ново Горажде на двадесеттрећој редовној сједници одржаној 27.02.2020.године доноси:

**ПРОГРАМ МЈЕРА**

**систематске превентивне дезинсекције и дератизације**

**I-ОСНОВНЕ ОДРЕДБЕ**

**Члан 1.**

Овим Програмом, уређује се провођење општих и превентивних мјера дезинсекције и дератизације на подручју општине Ново Горажде (у даљем тексту: ДДД) – да би се заштитило становништво од заразних болести, као и начин и контрола провођења, подношења извјештаја након проведених превентивних мјера, те начин финансирања.

**Члан 2.**

(1) ДДД се проводи ради спречавање и сузбијања патогених микроорганизама, штетних инсеката и штетних глодара, чије је планирано, организовано, правовремено и систематско сузбијање мјерама, дезинсекције и дератизације од јавно – здравственог значаја за општину Ново Горажде.

(2) ДДД се проводи у складу са Програмом мјера и Планом мјера превентивне и обавезне и превентивне дезинсекције и дератизације на подручју општине Ново Горажде (у даљем тексту: Програм мјера).

II – ДДД

**Члан 3.**

Извршилац ДДД је најповољнији извођач у складу са Законом о јавним набавкама, а могу је обављати здравствене установе и друга правна лица која испуњавају прописане услове које испуњавају услове у погледу стручног кадра, опреме и средстава.

**Члан 4.**

(1) Обавезно спровођење ДДД обухвата:

Објекте за снабдијевање водом за пиће, јавне површине у насељеним мјестима, објекте за производњу и промет хране и предмете опште употребе, те сировине за њихову производњу, односно средстава намјењена за њихов превоз, објекте и средства јавног саобраћаја, самбене објекте и дворишта, мјеста јавног окупљања и задржавања људи и остале објекте привредних друштава, других правних лица и физичких лица.

(2) Обавезна систематска превентивна дератизација на подручју општине Ново Горажде врши се најмање два пута годишње у свим објектима и просторима из члана 4. став 1. овог програма, и то као прољећна и јесења.

(3) Превентивна дезинсекција обавља се минимално два пута годишње, а у случају повећаног размножавања штетних инсеката или по налогу здравственог инспектора, и више пута у току године.

**Члан 5.**

ДДД се могу вршити само средствима чији је промет дозвољен на подручју Републике Српске, а која имају токсиколошку оцјену и оцјену ефикасности за наведене сврхе.

**Члан 6.**

(1) Овлашћени извођач ДДД – прије почетка провођења планираних и програмираних превентивних мјера, дужан је обавјестити грађане, привредна друштва, установе, предузетнике и друга правна лица о времену и начину извођења, са свим потребним упутствима за заштиту, а путем средстава јавног информисања, и то пет дана прије почетка извођења ДДД.

(2) Упутства за заштиту морају садржавати:

Опште мјере предострожности и сигурности;

Потребне мјере за заштиту грађана;

Опште мјере за заштиту домаћих животиња;

Поступак прирпеме терена за извођење ДДД.

(3) Извођач ДДД дужан је – по свакој проведеној ДДД, издати потврду на лицу мјеста.

(4) Извођач ДДД је дужан најкасније у року од 10 дана доставити Извјештај о проведеној ДДД.

**III – ФИНАНСИРАЊЕ ДДД**

**Члан 7.**

Трошкове провођења и финансирања ДДД сносе:

За водотоке, школске, предшколске, здравствене, спортске и социјалне установе, зелене површине градског микрореона, те друге објекте или просторије којима газдује општина – сноси Општина Ново Горажде,

За јавну канализациону мрежу и јавног сметлишта – сноси ЈКП Ново Горажде,

За све друге објекте, површине или превозна средства- сносе власници објекта, површина или превозних средстава.

**Члан 8.**

Сви обавезници ДДД, и друга лица, су дужни да извођачима омогуће приступ у све објекте и површине којима управљају, и да дају потребна обавјештења, те пруже помоћ приликом извођења радова.

**IV – НАДЗОР**

**Члан 9.**

(1) Надзор над извођењем ДДД врши надлежни здравствени инспектор.

(2) Здравствени инспектор је овлашћен да:

1) Нареди провођење дезинфекције, дезинсекције и дератизације,

2) Има право забранити или обуставити вршења радова – уколико утврди да нису предузете мјере заштите људи и домаћих животиња, или да средствима којима се врши ДДД не рукују стручни радници, или да наведене послове врши неовлаштено лице-установа, или да се извођачи не подржавају прописаних услова ДДД и уговорних обавеза, као и обавеза које проистичу из овог програма.

3) Институт за јавно здравство врши стручни надзор над извођењем ДДД – као општим посебним мјерама за спрјечавање и сузбијање даљег ширења заразних болести.

**V – КАЗНЕНЕ ОДРЕДБЕ**

**Члан 10.**

Новчаном казном од 1.000.00 КМ до 10.000.00 КМ казниће се за прекршај здравствена установа ако поступи супротно одредбама члану 3.

Новчаном казном од 200,00 КМ до 2.000,00 КМ казниће се за прекршај из става 1.овог члана одговорно лице у здравственој установи.

**Члан 11.**

Новчаном казном од 2.000,00 КМ до 10.000,00 КМ казниће се за прекршај правно лице или предузетник који обавља пословну дјелатност ако:

Поступи супротно одредбама члана 3.

Поступи супротно одредбама члана 4.

Поступи супротно одредбама члана 5.

Поступи супротно одредбама члана 6.

Новчаном казном од 150,00 КМ до 1.500,00 КМ казниће се за прекршај из става 1.овог члана одговорно лице у правном лицу.

За прекршаје из става 1.овог члана казнниће се предузетник новчаном казном од 500,00 КМ до 5.000,00 КМ.

**VI – ЗАВРШНЕ ОДРЕДБЕ**

**Члан 12.**

Овај Програм ступа на снагу осмог дана од дана објављивања у „Службеном гласнику општине Ново Горажде“.

**Број: 01/1-052-2-6/20**

**Ново Горажде, 27.02.2020. године**

**ПРЕДСЈЕДНИК**

**Ибрахим Дрљевић , с.р**

На основу члана 73.став (2) и (3) Закона о здравственој заштити („Службени гласник Републике Српске“, број: 106/09 и 44/15) и члана 39. став 2. тачка 21) Закона о локалној самоуправи („Службени гласник Републике Српске“, број: 97/16 и 36/19), након разматрања приједлога Комисије за избор и именовање, Скупштина општине Ново Горажде на двадесеттрећој сједници одржаној дана 27.02.2020. године д о н о с и :

**Р Ј Е Ш Е Њ Е**

**о именовању директора ЈЗУ „Дом здравља Ново Горажде“ Ново Горажде**

1. Тања Кундачина, доктор медицине из Фоче, именује се за директора ЈЗУ „Дом здравља Ново Горажде“ Ново Горажде, на мандатни период од 4 (четири) године.

2. Права и дужности директора ЈЗУ „Дом здравља Ново Горажде“ Ново Горажде прописани су законом и статутом установе.

3. Именована је овлашћена да се код надлежног суда региструје као лице овлашћено за заступање и представљање Установе, без ограничења у овлашћењима.

4. Ово Рјешење ступа на снагу даном доношења и биће објављено у „Службеном гласнику општине Ново Горажде“.

**Образложење**

Одлуком о расписивању јавног конкурса за избор и именовање директора ЈЗУ „Дом здравља Ново Горажде“ Ново Горажде расписан је предметни Јавни конкурс.

Након окончања временског рока остављеног за пријаву кандидата на исти Јавни конкурс, поступајућа конкурсна комисија је констатовала да је запримљена укупно једна пријава, и то кандидаткиње Тање Кундачине, доктора медицине из Фоче. Увидом у садржину пријаве кандидаткиње комисија је несумњиво утврдила да Тања Кундачина испуњава опште и посебне услове Јавног конкурса, те је са истом заказала усмени интервју, након којег је Скупштини општине доставила приједлог за именовање Тање Кундачине за директора ЈЗУ „Дом здравља Ново Горажде“ Ново Горажде. Комисија за избор и именовање утврдила је приједлог за именовање – Тању Кундачину, доктора медицине из Фоче. На именовање је добијена и сагласност Министарства здравља и социјалне заштите Републике Српске, актом број 11/04-111-10/20 од 12.02.2020.

Чланом 73.став (2) и (3) Закона о здравственој заштити, као и чланом 39. став 2. тачка 21) Закона о локалној самоуправи прописана је надлежност Скупштине општине за именовање.

Узевши у обзир наведено чињенично стање и примјенивши на такво чињенично стање релевантну законску одредбу, одлучено је као у диспозитиву.

**Поука о правном лијеку:** Против овог Рјешења није дозвољено уложити жалбу, али се против истог може покренути управни спор подношењем тужбе Окружном суду у Источном Сарајеву, у року од 30 дана од дана његовог пријема.

**Број: 01/1-052-2-7/20**

**Ново Горажде, 27.02.2020. године**

**ПРЕДСЈЕДНИК**

**Ибрахим Дрљевић , с.р**

На основу члана 98. Пословника Скупштине општине Ново Горажде („Службени гласник општине Ново Горажде“, број: 6/05, 3/09 и 4/17), а након разматрања Информације о раду Општинске изборне комисије Ново Горажде за 2019. годину, Скупштина општине Ново Горажде на двадесеттрећој редовној сједници одржаној дана 27.02.2020. године д о н о с и

**З А К Љ У Ч А К**

1. Предлаже се Предсједнику Скупштине општине Ново Горажде да приликом сачињавања приједлога дневног реда двадесетчетврте редовне сједнице Скупштине општине Ново Горажде, уврсти и тачку кроз коју ће Општинска изборна комисија Ново Горажде бити у прилици да детаљно образложи свој извјештај о раду за 2019. годину, те презентује планиране активности у циљу законитог спровођења наступајућих локалних избора у 2020. години, у писменој форми.
2. Задужује се секретар Скупштине општине Ново Горажде да писмени позив за двадесетчетврту редовну сједницу Скупштине општине Ново Горажде, заједно са предложеним дневним редом упути путем поште предсједнику Општинске изборне комисије Ново Горажде.
3. Задужује се предсједник Општинске изборне комисије Ново Горажде да присуствује двадесетчетвртој редовној сједници Скупштине општине Ново Горажде за коју ће му бити упућен позив и на којој ће бити у прилици да детаљно образложи свој извјештај о раду за 2019. годину, те презентује планиране активности у циљу законитог спровођења наступајућих локалних избора у 2020. години.
4. Овај Закључак ступа на снагу даном доношења и биће објављен у „Службеном гласнику општине Ново Горажде“.

**Број: 01/1-052-2-8/20**

**Ново Горажде, 27.02.2020. године**

**ПРЕДСЈЕДНИК**

**Ибрахим Дрљевић , с.р**

На основу члана 98. Пословника Скупштине општине Ново Горажде („Службени гласник општине Ново Горажде“, број: 6/05, 3/09 и 4/17), Скупштина општине Ново Горажде на двадесеттрећој редовној сједници, одржаној дана 27.02.2020. године доноси:

**З А К Љ У Ч А К**

1. Усваја се Извјештај о раду Цивилне заштите Ново Горажде за 2019. годину
2. Извјештај из тачке 1. овог Закључка чини саставни дио Закључка.
3. Овај Закључак ступа на снагу осмог дана од дана његовог објављивања у „Службеном гласнику општине Ново Горажде.“

**Број: 01/1-052-2-9/20**

**Ново Горажде, 27.02.2020. године**

**ПРЕДСЈЕДНИК**

**Ибрахим Дрљевић , с.р**

**Начелник**

На основу члана 59. Закона о локалној самоуправи РС („Службени гласник РС,“ бр: 97/16 и 36/19), члана 18. Закона о Јавним набавкама БиХ (Службени гласник БиХ, бр: 39/14), члана 9. Правилника о јавним набавкама Општинске управе општине Ново Горажде („Службени гласник општине Ново Горажде“, бр: 16/15), члана 6. и 8. Правилника о поступку директног споразума („Службени гласник општине Ново Горажде“, бр: 6/15), чланова 56. и 65. Статута општине Ново Горажде („Службени гласник општине Ново Горажде“ , бр: 3/15 и 3/17) а поступајући по Захтјеву Одсјека за општу управу, број: 02/3-404-4/20 од дана 11.02.2020. године, Начелник општине Ново Горажде д о н о с и:

О Д Л У К У

О покретању поступка јавне набавке

Члан 1.

Покреће се поступак јавне набавке услуга: „Превоз радника општинске управе општине Ново Горажде на релацији Ново Горажде, Копачи – Устипрача – Вишеград “ у оба правца, до краја децембра 2020. године.

Члан 2.

Поступак јавне набавке из члана 1. ове Одлуке провешће се поступком Директног споразума из члана 90. Закона о јавним набавкама Босне и Херцеговине.

Члан 3.

Процијењена вриједност јавне набавке из члана I ове Одлуке за годину дана износи 4.150,00 КМ, без урачунатог пореза на додатну вриједност (ПДВ).

ЈРЈН: 60112000-6 – Услуге јавног цестовног превоза.

Члан 4.

Издатак из претходног члана је планиран у Плану јавних набавки општине Ново Горажде за 2020. годину, а средства за ове сврхе су обезбјеђена у Буџету општине на коду 411211.

Члан 5.

На основу ове Одлуке, Начелник општине ће упутити Захтјев за достављање понуде добављачу/добављачима.

Члан 6.

Ова Одлука ступа на снагу даном доношења и биће објављивања у “Службеном гласнику“ општине Ново Горажде.

**Број: 02/1-404-4/20**

**Ново Горажде, 12.02.2020. године**

**НАЧЕЛНИК**

**Мила Петковић , с.р**

На основу члана 82. став 3. Закона о локалној самоуправи („Службени гласник Републике Српске“, број: 97/16 и 36/19), а у вези са чланом 78. Закона о службеницима и намјештеницима у органима јединице локалне самоуправе („Службени гласник Републике Српске“, број: 97/16) и тачке III Плана запошљавања у Општинској управи општине Ново Горажде за 2020. годину („Службени гласник општине Ново Горажде“, број: 1/20), начелник општине Ново Горажде д о н о с и :

**О Д Л У К У**

**о расписивању јавног конкурса за пријем у радни однос једног службеника Општинске управе општине Ново Горажде**

**I**

На основу ове Одлуке, расписаће се јавни конкурс за пријем у радни однос на неодређено вријеме једног службеника у Општинској управи општине Ново Горажде, на позицији радног мјеста Самостални стручни сарадник за послове књиговодства буџета и буџетске кориснике.

**II**

Општи и посебни услови које кандидат за службеничко радно мјесто из члана I ове Одлуке треба да испуњава, прописани су Законом о локалној самоуправи, Законом о службеницима и намјештеницима у органима јединице локалне самоуправе, Уредбом о категоријама, звањима и условима за обављање послова службеника у јединицама локалне самоуправе и Правилником о унутрашњој организацији и систематизацији радних мјеста у Општинској управи општине Ново Горажде.

**III**

За спровођење Јавног конкурса из члана I ове Одлуке, а у складу са чланом 79. став (2) Закона о службеницима и намјештеницима у органима јединице локалне самоуправе, именује се Комисија, у саставу:

* Горан Петровић, службеник Општинске управе, предсједник;
* Томислав Чарапић, службеник Општинске управе, замјеник предсједника;
* Љиљана Кошарац, службеник за управљање људским ресурсима, члан;
* Ивана Дачевић, лице са Листе стручњака, члан;
* Вељко Крезовић, са Листе стручњака, члан.

**IV**

1. Задатак Комисије из члана III ове Одлуке је да у року од 30 дана од дана истека рока за пријављивање кандидата, обави улазни интервју са кандидатима, изврши контролу испуњености услова и утврди редослијед кандидата на основу њихових стручних способности.
2. Рјешење о пријему у радни однос кандидата који је прворангирани на листи за избор донијеће начелник општине.

**V**

1. Јавни конкурс ће се објавити у „Службеном гласнику Републике Српске“ и дневним новинама „Глас Српске“.
2. Рок за пријаву кандидата на Јавни конкурс је 15 дана од дана његовог посљедњег објављивања у једном од штампаних јавних гласила из претходног става.

**VI**

За реализацију задатака из члана V став (1) ове Одлуке задужује се предсједник Комисије из члана III ове Одлуке.

**VII**

Ова Одлука ступа на снагу осмог дана од дана њеног објављивања у „Службеном гласнику општине Ново Горажде“.

**Број: 02/1-112-1/20**

**Ново Горажде, 13.02.2020. године**

**НАЧЕЛНИК**

**Мила Петковић , с.р**

На основу члана 56. И 65. Статута општине Ново Горажде („Службени гласник општине Ново Горажде“ број: 4/15 и 4/17), а разматрајући молбу Данијеле Дроце из Новог Горажда, редовног студента Факултета физичког васпитања и спорта Универзитета у Источном Сарајеву, начелник општине Ново Горажде, доноси

**ОДЛУКУ**

**о стипендирању студента**

**I**

Данијели Дроци из Новог Горажда (у даљем тексту: Корисник стипендије), редовном студенту Факултета физичког васпитања и спорта Универзитета у Источном Сарајеву, признаје се право на коришћење стипендије из средстава Буџета општине Ново Горажде (у даљем тексту: Давалац стипендије) током академске 2019/2020. Године.

**II**

Износ мјесечне стипендије на коју корисник стипендије остварује право је 100,00 КМ, а укупан износ стипендије на коју корисник остварује право у академској 2019/2020 години је 1.000,00 КМ.

**III**

На основу Одлуке, давалац и корисник стипендије ће закључити уговор о стипендирању, а истим ће регулисати на детаљнији начин своја међусобна права и обавезе из стипендирања.

**IV**

1. Прва рата мјесечне стипендије доспијева на наплату у року од 30 дана од дана закључења Уговора о стипендирању, а она ће обухватити и до сада заостале исплате рата које су већ доспјеле на исплату.
2. До краја календарске 2020. Године, сваког 19. у мјесецу, давалац стипендије ће кориснику стипендије исплаћивати по једну рату стипендије, све до исплате пуног износа стипендије на коју корисник има право.

**V**

Позива се корисник стипендије да даваоцу стипендије прије закључења уговора из тачке III Одлуке достави фотокопију своје личне карте и фотокопију свог текућег рачуна отвореног у једној од банака које послују са грађанима у Босни и Херцеговини.

**VI**

Ова Одлука ступа на снагу наредног дана од дана њеног објављивања у „Службеном гласнику општине Ново Горажде“.

**Број: 02/1-606-2-1/20**

**Ново Горажде, 18.02.2020. године**

**НАЧЕЛНИК**

**Мила Петковић , с.р**

На основу члана 59. Закона о локалној самоуправи РС („Службени гласник РС,“ бр: 97/16 и 36/19), члана 18. и 90. Закона о јавним набавкама БиХ (Службени гласник БиХ, бр: 39/14), члана 9. Правилника о јавним набавкама Општинске управе општине Ново Горажде („Службени гласник општине Ново Горажде“, бр: 16/15), члана 6. и 8. Правилника о поступку директног споразума („Службени гласник општине Ново Горажде“, бр: 6/15) и чланова 56. и 65. Статута општине Ново Горажде („Службени гласник општине Ново Горажде“ , бр: 3/15 и 3/17), a по Захтјеву Одсјека за просторно уређење и стамбено-комуналне послове, број: 02/5-404-5/20. од дана 18.02.2019. године, Начелник општине Ново Горажде д о н о с и:

О Д Л У К У

О покретању поступка јавне набавке

Члан 1.

Покреће се поступак јавне набавке услуга: „Радови на одржавању јавне расвјете у Новом Горажду“ за 2020. годину.

Члан 2.

Поступак јавне набавке из члана 1. ове Одлуке ће се провести поступком Директног споразума из члана 90. Закона о јавним набавкама Босне и Херцеговине.

Члан 3.

Процијењена вриједност јавне набавке из члана 1. ове Одлуке за годину дана износи 4.273,50 КМ без урачунатог пореза на додатну вриједност (ПДВ).

ЈРЈН: 50232100 – 1 – Услуге одржавања уличне расвјете.

Члан 4.

Издатак из претходног става је планиран у Плану јавних набавки општине Ново Горажде за 2020. годину, а средства за ове сврхе су обезбијеђена у Буџету општине на коду 412529.

Члан 5.

На основу ове Одлуке, Начелник општине ће упутити Захтјев за достављање понуде добављачу/добављачима.

Члан 6.

Ова Одлука ступа на снагу даном доношења и биће објављивања у “Службеном гласнику“ општине Ново Горажде.

**Број: 02/1-404-5/20**

**Ново Горажде, 18.02.2020. године**

**НАЧЕЛНИК**

**Мила Петковић , с.р**

На основу члана 59. Закона о локалној самоуправи РС („Службени гласник РС,“ бр: 97/16 и 36/19), члана 18. и 90. Закона о јавним набавкама БиХ (Службени гласник БиХ, бр: 39/14), члана 9. Правилника о јавним набавкама Општинске управе општине Ново Горажде („Службени гласник општине Ново Горажде“, бр: 16/15), члана 6. и 8. Правилника о поступку директног споразума („Службени гласник општине Ново Горажде“, бр: 6/15) и чланова 56. и 65. Статута општине Ново Горажде („Службени гласник општине Ново Горажде“ , бр: 3/15 и 3/17), a по Захтјеву Одсјека за просторно уређење и стамбено-комуналне послове, број: 02/5-404-6/20. од дана 18.02.2019. године, Начелник општине Ново Горажде д о н о с и:

О Д Л У К У

О покретању поступка јавне набавке

Члан 1.

Покреће се поступак јавне набавке услуга: „Геодетске услуге у 2020. години за општину Ново Горажде“.

Члан 2.

Поступак јавне набавке из члана 1. ове Одлуке ће се провести поступком Директног споразума из члана 90. Закона о јавним набавкама Босне и Херцеговине.

Члан 3.

Процијењена вриједност јавне набавке из члана 1. ове Одлуке за годину дана износи 1.709,40 КМ без урачунатог пореза на додатну вриједност (ПДВ).

ЈРЈН: 71242000 – 6 – Геодетске услуге.

Члан 4.

Издатак из претходног става је планиран у Плану јавних набавки општине Ново Горажде за 2020. годину, а средства за ове сврхе су обезбијеђена у Буџету општине на коду 412755.

Члан 5.

На основу ове Одлуке, Начелник општине ће упутити Захтјев за достављање понуде добављачу/добављачима.

Члан 6.

Ова Одлука ступа на снагу даном доношења и биће објављивања у “Службеном гласнику“ општине Ново Горажде.

**Број: 02/1-404-6/20**

**Ново Горажде, 19.02.2020. године**

**НАЧЕЛНИК**

**Мила Петковић , с.р**

На основу члана 59. Закона о локалној самоуправи РС („Службени гласник РС,“ бр: 97/16 и 36/19), члана 70. Закона о јавним набавкама („Службени гласник БиХ“, број: 39/14), члана 56. и 65. Статута Општине Ново Горажде („Службени гласник Општине Ново Горажде“, број: 4/15 ) и члана 8. Правилника о поступку директног споразума општине Ново Горажде („Службени гласник Општине Ново Горажде“, број: 6/15), Начелник општине Ново Горажде д о н о с и:

**О Д Л У К У**

**о прихватању понуде у поступку јавне набавке путем Директног споразума**

I.

Прихвата се понуда понуђача „SVJETLOSTKOMERC“ DD Sarajevoу поступку јавне набавке путем Директног споразума за доставу понуде - роба за набавку канцеларијског материјала за потребе Општинске управе општине Ново Горажде, у износу од **2.205,20 КМ без урачунатог ПДВ-а,** односно у износуод **2.580,08 КМ са урачунатим ПДВ-ом,** на основу понуде, број: SK-02-IP-84/20 од дана 24.02.2020. године.

II.

На основу ове Одлуке, у складу са чланом 90. Закона о јавним набавкама, Начелник општине Ново Горажде ће као уговорни орган, закључити Уговор о директном споразуму са понуђачем из члана 1. ове Одлуке.

III.

Ова Одлука ступа на снагу даном доношења и биће објављена у „Службеном гласнику Општине Ново Горажде“.

**Образложење**

Поступак јавне набавке покренут је Одлуком о покретању поступка јавне набавке број: 02/1-404-2/20 од 07.02.2020. године за јавну набавку роба: „Набавка канцеларијског материјала за потребе Општинске управе општине Ново Горажде“ за 2020. годину.

Јавна набавка је проведена путем поступка мале вриједности: Директни споразум. Процијењена вриједност јавне набавке без ПДВ-а износи 1.623,93 KM.

У складу са Правилником о поступку директног споразума општине Ново Горажде проведен је поступак јавне набавке за мале вриједности путем директног споразума.

На основу указане потребе за набавку канцеларијског материјала за потребе Општинске управе општине Ново Горажде, упућен је писмени захтјев за достављање приједлога понуде понуђачима „SVJETLOST-SARS“ Sarajevo, „SVJETLOSTKOMERC“ DD Sarajevoи АД „ГРАФ“ д.о.о. Високо.

Писменом Захтјеву за достављање понуде за набавку роба - канцеларијског материјала за потребе Општинске управе општине Ново Горажде, одазвао се понуђач „SVJETLOSTKOMERC“ DD Sarajevo.Других понуда није било.

Понуђач „SVJETLOSTKOMERC“ DD Sarajevoје доставио тражену понуду за набавку роба - канцеларијског материјала за потребе Општинске управе општине Ново Горажде, у износу од 2.580,08КМ са ПДВ-ом, те се иста у цјелости прихвата.

**Поука о правном лијеку:**

Против ове Одлуке може се изјавити жалба, најкасније у року од 5(пет) дана од дана пријема исте.

**Број: 02/1-404-2-2/20**

**Ново Горажде, 26.02.2020. године**

**НАЧЕЛНИК**

**Мила Петковић , с.р**

На основу члана 59. Закона о локалној самоуправи РС („Службени гласник РС,“ бр: 97/16 и 36/19), члана 70. Закона о јавним набавкама („Службени гласник БиХ“, број: 39/14), члана 56. и 65. Статута Општине Ново Горажде („Службени гласник Општине Ново Горажде“, број: 4/15 ) и члана 8. Правилника о поступку директног споразума општине Ново Горажде („Службени гласник Општине Ново Горажде“, број: 6/15), Начелник општине Ново Горажде д о н о с и:

**О Д Л У К У**

**о прихватању понуде у поступку јавне набавке путем Директног споразума**

I.

Прихвата се понуда понуђача **„DRINEX“ d.o.o. GORAŽDE,** улица Ибрахима Челика 16,73000 Горажде**,** бр: 2002/20-1. од 21.02.2019. године, у поступку јавне набавке путем Директног споразума за доставу понуде - роба за набавку компјутерског материјала - тонера за потребе Општинске управе општине Ново Горажде за 2020. годину, у укупном износу до **795,00 КМ са ПДВ-ом,** односно **679,49 КМ** **без урачунатог ПДВ-а.**

Начин и услови плаћања: 30 дана након испоруке робе.

Рок извршења: у току цијеле 2020-е године.

II.

Споразум са понуђачем из члана I. ове Одлуке, сматра се закљученим прилагањем рачуна или друге одговарајуће документације у складу са чланом 8. Правилника о поступку директног споразума општине Ново Горажде, јер вриједност набавке не прелази износ од 1.000,00 КМ.

III.

Плаћање испоручене робе ће се вршити на рачун понуђача број: **1610300002210044**, отворен код **Раиффеисен банке**.

IV

Ова Одлука ступа на снагу даном доношења и биће објављена у „Службеном гласнику Општине Ново Горажде“.

**Образложење**

Поступак јавне набавке покренут је Одлуком о покретању поступка јавне набавке број: 02/1-404-3/20 од 11.02.2019. године за јавну набавку роба: „Набавка компјутерског материјала – тонера за потребе Општинске управе општине Ново Горажде“ за 2020. годину.

Јавна набавка је проведена путем поступка мале вриједности: Директни споразум. Процијењена вриједност јавне набавке без ПДВ-а износи 1.025,64 KM.

У складу са Правилником о поступку директног споразума општине Ново Горажде проведен је поступак јавне набавке за мале вриједности путем директног споразума. На основу указане потребе за набавку компјутерског материјала - тонера за потребе Општинске управе општине Ново Горажде за 2020. годину, упућен је писмени захтјев за достављање приједлога понуде понуђачу „DRINEX“ d.o.o. Goražde .

Понуду је доставио понуђач „DRINEX“ d.o.o. Goražde, у износу од 795,00 КМ са ПДВ-ом;

Овај приједлог понуде понуђача „DRINEX“ d.o.o. Goražde је уредан и у оквиру процијењене вриједности набавке.

Обзиром да је најнижа понуда понуђача „DRINEX“ d.o.o. Goražde, у износу од 795,00 КМ са ПДВ-ом, ова понуда је у цјелости прихваћена.

**Број: 02/1-404-3-2/20**

**Ново Горажде, 27.02.2020. године**

**НАЧЕЛНИК**

**Мила Петковић , с.р**

На основу члана 59. Закона о локалној самоуправи РС („Службени гласник РС,“ бр: 97/16 и 36/19), члана 70. Закона о јавним набавкама („Службени гласник БиХ“, број: 39/14), члана 56. и 65. Статута Општине Ново Горажде („Службени гласник Општине Ново Горажде“, број: 4/15 ) и члана 8. Правилника о поступку директног споразума општине Ново Горажде („Службени гласник Општине Ново Горажде“, број: 6/15), Начелник општине Ново Горажде д о н о с и:

**О Д Л У К У**

**о прихватању понуде у поступку јавне набавке путем Директног споразума**

I.

Прихвата се понуда понуђача **„ТИТАН“ д.о.о. Вишеград** у поступку јавне набавке путем Директног споразума за доставу понуде - услуга „Превоз радника Општинске управе општине Ново Горажде на релацији Ново Горажде, Копачи – Устипрача – Вишеград“ у оба правца до краја 2020. године, у износу од **2.847,00 КМ без урачунатог ПДВ-а,** односно у износу од **3.331,00 КМ са урачунатим ПДВ-ом**.

II.

На основу ове Одлуке, Начелник општине Ново Горажде ће као уговорни орган, закључити Уговор о директном споразуму са понуђачем из члана I. ове Одлуке.

III.

Ова Одлука ступа на снагу даном доношења и биће објављена у „Службеном гласнику Општине Ново Горажде“.

**Образложење**

Поступак јавне набавке покренут је Одлуком о покретању поступка јавне набавке број: 02/1-404-4/20. од дана 12.02.2020. године за јавну набавку услуга: „Превоз радника Општинске управе општине Ново Горажде на релацији Ново Горажде, Копачи – Устипрача – Вишеград“ у оба правца до краја 2020. године.

Јавна набавка је проведена путем поступка мале вриједности: Директни споразум. Процијењена вриједност јавне набавке без ПДВ-а износи око 4.150,00 KM.

У складу са Правилником о поступку директног споразума општине Ново Горажде проведен је поступак јавне набавке за мале вриједности путем директног споразума.

На основу указане потребе за услугама превоза радника Општинске управе општине Ново Горажде на релацији Ново Горажде, Копачи – Устипрача – Вишеград у оба правца, упућен је писмени захтјев за достављање приједлога понуде понуђачу „ТИТАН“ д.о.о. Вишеград.

Понуђач „ТИТАН“ д.о.о. Вишеградје доставио тражену понуду за услуге превоза радника општинске управе општине Ново Горажде на релацији Ново Горажде, Копачи – Устипрача – Вишеград у оба правца до краја 2020. године, у износу од 3.331,00 КМ са ПДВ-ом, те се иста у цјелости прихвата.

**Поука о правном лијеку:**

Против ове Одлуке може се изјавити жалба, најкасније у року од 5(пет) дана од дана пријема исте.

**Број: 02/1-404-4-2/20**

**Ново Горажде, 27.02.2020. године**

**НАЧЕЛНИК**

**Мила Петковић , с.р**

На основу члана 59. и члана 82. Закона о локалној самоуправи (``Службени гласник Републике Српске``, број: 97/16 и 36/19) и чланова 63. и 82. Статута општине Ново Горажде (``Службени гласник општине Ново Горажде``, број 4/15 и 4/17), Начелник општине Ново Горажде доноси:

**Р Ј Е Ш Е Њ Е**

**о именовању Радне групе у пројекту ПРО-Будућност**

1. Именује се Радна група у пројекту ПРО-Будућност општине Ново Горажде (у даљем тексту: Радна група), у саставу:
   1. Томислав Чарапић,
   2. Вања Војновић,
   3. Стојанка Андан,
   4. Милија Пајовић,
   5. Шогољ Кадира.
2. Задатак Радне групе из тачке 1. овога Рјешења је, да координира пројектне активности у пројекту ПРО-Будућност, у складу са усвојеном Платформом за мир и акционим планом.

***О б р а з л о ж е њ е***

ПРО-Будућност (Повјерење, разумијевање, одговорност за будућност) је пројекат Америчке агенције за међународни развој (USAID), који се у основи бави изградњом мира и повјерења међу грађанима и грађанкама свих етничких и вјерских скупина у Босни и Херцеговини.

Платформа за мир уз План активности за имплементацију је оквирни и декларативни документ, који истиче мир као једну од темељних и највећих вриједности Босне и Херцеговине, њених народа и грађана, а настали су кроз пројекат ПРО-Будућност у којем је укључена и општина Ново Горажде. Скупштина општине Ново Горажде, усвојила је Платформу за мир и План активности за имплементацију Платформе за период 2019 – 2020.

Чланом 82. Закона о локалној самоуправи прописано је да начелник општине доноси рјешење и друге акте.

**Поука о правном лијеку:** Против овога Рјешења, именовани имају право упутити приговор начелнику општине Ново Горажде, у року од 8 (осам) дана од дана пријема Рјешења.

**Број: 02/1-302-21/19**

**Ново Горажде, 25.02.2020. године**

**НАЧЕЛНИК**

**Мила Петковић , с.р**